דנילקו, בדמותה של ורקה סרדוצ'קה מייצג את אוקראינה באירוויזיון 2007
**אנדרי מיכאילוביץ' דנילקו** (באוקראינית:  **Андрі́й Миха́йлович Дани́лко**; נולד ב-2 באוקטובר 1973), הידוע בשם הבמה **ורקה סרדוצ'קה** (באוקראינית: **Вєрка Сердючка**), הוא קומיקאי, זמר ושחקן אוקראיני ששר מוזיקת פופ ודאנס. דנילקו ייצג את אוקראינה באירוויזיון 2007 כוורקה סרדוצ'קה וסיים במקום השני, לאחר סרביה.

בתור שחקן אופי, דנילקו הופיע בתריסר סרטים בטלוויזיה. הופעתו הידועה הייתה כאשר הופיע כוורקה סרדוצ'קה בסרט הקומדיה "מרגלת" בכיכובם של מליסה מקארתי, רוז ביירן ומירנדה הארט. דנילקו אף הופיע באירוויזיון 2017 אשר נערך באוקראינה, וכן באירוויזיון 2019 שנערך בתל אביב.

ראשית חייו והשכלה
-----------------

אנדרי דנילקו ללא איפור
אנדריי דנילקו נולד למשפחה ממעמד הפועלים בעיר פולטבה, ששכנה אז ברפובליקה הסובייטית הסוציאליסטית האוקראינית. ב-1980, כשהיה בן שבע אביו מת מסרטן הריאה. דנילקו היה שחקן חובב ונלהב מאז ילדותו, הוא סיים את חוק לימודיו במכללת הקרקס בקייב.

קריירה
------

### קריירה מוקדמת

בשנת 1990, אנדריי דנילקו החל ליצור את הדמות המכונה "ורקה סרדוצ'קה", אישה מְצֻעֲצָעת בגיל העמידה המגיעה ממשפחה כפרית שעובדת כמשגיחה ברכבת שינה. דנילקו הציג לראשונה את סרדוצ'קה בפומבי במהלך תחרות קומדיה שנערכה בפולטבה ב-4 בינואר 1991. הוא המציא את שמה של הדמות בשילוב שם פרטי שנבחר באופן אקראי ושם משפחה של חברתו לכיתה לשעבר, אניה סרדוק.

מאוחר יותר נתן דנילקו דמות המשמשת כאמא של סרדוצ'קה המגולמת בידי השחקנית אינה בילוקון, שהייתה חברה קרובה של דנילקו עוד מימי לימודיו בבית הספר.

אחרי ורקה סרדוצ'קה יצר דנילקו דמויות אחרות, כמו שוטר, חייל ורקדן בלט נשי. הוא הקים את ההרכב "תיאטרון דנילקו", המסייר בערי רוסיה ואוקראינה. בשנת 2002 דנילקו והרכבו סיירו במדינות הבלטיות עם התוכנית "I am a Revolution" במשך כל השנה. בשנה שלאחר מכן הוא זכה בפרס אמנות הבמה של אוקראינה.

### קריירת טלוויזיה

בסוף שנות ה-90 ובתחילת העשור הראשון של המאה ה-21 הנחה דנילקו תוכנית אירוח בשם "SV-show"‏ (SV זהו הקיצור האנגלי של "Спальний Вагон" בתעתיק אנגלי: "Spalnyy Vagon", כלומר קרון שינה) בערוצי טלוויזיה אוקראיניים שונים.

בשנת 2001, עשה דנילקו את הופעתו הראשונה עבור כמה הפקות מוזיקליות בטלוויזיה בדמותה של סרדוצ'קה. כמה מהפקות אלו הוצגו בשידורי הסילבסטר בערוץ הטלוויזיה רוסיה-1.

### קריירה מוזיקלית

מלבד הופעות פופ וריקוד שביצע דנילקו כוורקה סרדוצ'קה, דנילקו ביצע גם יצירות מוזיקליות מסוג אמביינט תחת שמו האמיתי.

### אירוויזיון 2007

 ערך מורחב – **Dancing Lasha Tumbai**  

ורקה סרדוצ'קה נבחרה לייצג את אוקראינה באירוויזיון 2007 שנערך בהלסינקי שבפינלנד עם השיר "Dancing Lasha Tumbai" (לרקוד לָאשָׁה טוּמְבָּאי). אחת מתחנות הרדיו הארציות של אוקראינה ארגנה מחאה בפברואר 2007 במטרה להביע את מורת רוחה על הבחירה. כמה מאזרחי אוקראינה ואפילו חברי הפרלמנט האוקראיני הביעו גם את מורת רוחם על הבחירה, באומרם כי הדמות סרדוצ'קה היא "וולגרית ומגוחכת".

בשיר "Dancing Lasha Tumbai" של סרדוצ'קה היו ארבע שפות: גרמנית, אנגלית, אוקראינית ורוסית. השם "Lasha Tumbai", נשמע פונטית כמו "Russia goodbye" ("להתראות רוסיה"), בהתייחס למהפכה הכתומה שהתרחשה שלוש שנים קודם. לפי דנילקו, השם "Lasha Tumbai" הוא מונח שלקוח מהשפה המונגולית המתאר סוג של קינוח. אלא שבירורים שונים שנערכו בתוכנית אירוח בערוץ הראשון של רוסיה מול דיפלומטים מונגולים באירופה העלו שאין אמת בדבריו של דנילקו. בשגרירות מונגוליה במוסקבה נמסר כי מבחינתם מדובר בג'יבריש מוחלט.

### אירוויזיון 2011

סרדוצ'קה הגיע לגמר של הקדם האירוויזיון האוקראיני שבחר את נציג אוקראינה לאירוויזיון 2011, אך הוא לבסוף נסוג מבחירתו ב-2010.

### אירוויזיון 2019

דנילקו הופיע באירוויזיון 2019 כוורקה סרדוצ'קה, במופע של כוכבי האירווזיון מהעבר, לצידם של גלי עטרי, קונצ'יטה וורסט, אלני פוריירה, ומונס סלמרלוב.

### בסרט "מרגלת"

דנילקו הופיע בדמותה של ורקה סרדוצ'קה בהופעת קמע בסרט הקומדיה האמריקאי "מרגלת" אשר יצא לאקרנים ב-4 ביוני 2015 באוקראינה. בסצנה, שצולמה בפריז, נראה דנילקו שר את השיר "Dancing Lasha Tumbai" על במה ברחוב מרכזי. באותו הזמן, המרגלת סוזן קופר (מליסה מקארתי) עולה לבמה ומפריעה למהלך ההופעה כאשר היא חוטפת את המיקרופון של סרדוצ'קה במטרה להזהיר את המרגל ריק פורד (ג'ייסון סטיית'האם) מהפצצה שבתיק הגב שלו, אשר עומדת להתפוצץ בכל רגע.

### מעורבות פוליטית

דנילקו הודיע בשנת 2007 כי הוא הקים מפלגה פוליטית חדשה בשם "!For Ours", שתתמודד בבחירות לפרלמנט האוקראיני באותה שנה. דנילקו מאוחר יותר נטש את הרעיון להקמת המפלגה. סקר דעת קהל מחודש יולי 2007 הניח כי המפלגה "For Ours!‎" תקבל תמיכה כוללת של 2% בלבד.

### איסור כניסה לרוסיה

ב-20 באפריל 2022 נודע שלורקה סרדוצ'קה נאסרה כניסה לרוסיה למשך 50 שנה.

דיסקוגרפיה
----------

### אלבומי אולפן

* 1998: *Я Рождена Для Любви*
* 2003: *Чита Дрита*
* 2003: *!Ха-ра-шо*
* 2006: *Tralli-Valli*
* 2008: *Doremi Doredo*

### מיני אלבומים

* 2001: *Pirozhok*
* 2015: *Hydropark*
* 2020: *Sexy*

### אלבומי אוסף

* 2002: *Неизданное*
* 2004: *Жениха Хотела. Неизданное*
* 2008: *The Best*
* 2017: *Всё будет хорошо*

קישורים חיצוניים
----------------

ויקישיתוף מדיה וקבצים בנושא **ורקה סרדוצ'קה** בוויקישיתוף
* 

* אתר האינטרנט הרשמי של ורקה סרדוצ'קה (באוקראינית, ברוסית ובאנגלית)
* ורקה סרדוצ'קה, ברשת החברתית פייסבוק

* ורקה סרדוצ'קה, ברשת החברתית אקס (טוויטר)

* ורקה סרדוצ'קה, ברשת החברתית אינסטגרם

* ורקה סרדוצ'קה, ברשת החברתית VK

* ורקה סרדוצ'קה, סרטונים בערוץ היוטיוב

* ורקה סרדוצ'קה, במסד הנתונים הקולנועיים IMDb (באנגלית)

* ורקה סרדוצ'קה, במסד הנתונים הקולנועיים KinoPoisk (ברוסית)

* ורקה סרדוצ'קה, באתר אייטונס (באנגלית)

* ורקה סרדוצ'קה, באתר ספוטיפיי

* ורקה סרדוצ'קה, באתר Last.fm (באנגלית)

* ורקה סרדוצ'קה, באתר AllMusic (באנגלית)

* ורקה סרדוצ'קה, באתר MusicBrainz (באנגלית)

* ורקה סרדוצ'קה, באתר דיזר

* ורקה סרדוצ'קה, באתר Yandex.Music (ברוסית)

* ורקה סרדוצ'קה, באתר Discogs (באנגלית)

הערות שוליים
------------

1. ↑  "Danylko become Serduchka because of school girlfriend" (ברוסית)
2. ↑  "Interview with Verka Serduchka-Danylko" (ברוסית)
3. ↑  "Danylko's biography" (ברוסית)
4. ↑  המופע של סרדוצ'קה באירוויזיון 2007, סרטון באתר YouTube
5. ↑  Eurovision act angers Ukrainians, באתר BBC
6. ↑  "Eurovision: Verka Serduchka will disgrace Ukraine" (באוקראינית)
7. ↑  "Russian Channel One Takes Offence at Verka Serduchka" (באוקראינית)
8. ↑  "Ukrainian drag queen a front-runner at Eurovision"
9. ↑  Птушкин, Барских, Лобода: украинским звездам на 50 лет запретили въезд в Россию, – СМИ, 24 Канал, ‏2022-04-20 (ברוסית)

| אוקראינהאוקראינה אוקראינה באירוויזיון |
| --- |
| 

|  |
| --- |
| 
* **2003**: אלכסנדר פונומריוב ("Hasta la Vista")‏
* **2004**: רוסלנה ליז'יצ'קו ("Wild Dances")‏
* **2005**: גרין ג'ולי ("Razom nas bahato")‏
* **2006**: טינה קרול ("Show Me Your Love")‏
* **2007**: ורקה סרדוצ'קה ("Dancing Lasha Tumbai")‏
* **2008**: אני לוראק ("Shady Lady")‏
* **2009**: סבטלנה לובודה ("Be My Valentine! (Anti-Crisis Girl)")‏
* **2010**: אליושה ("Sweet People")‏
* **2011**: מיקה ניוטון ("Angel")‏
* **2012**: גאיטנה ("Be My Guest")‏
* **2013**: זלאטה אוגנביץ' ("Gravity")‏
* **2014**: מריה ירמצ'וק ("Tick Tock")‏
* **~~2015~~**
* **2016**: ג'מאלה ("1944")‏
* **2017**: O.Torvald‏ ("Time")‏
* **2018**: מלובין ("Under The Ladder")‏
* **~~2019~~**~~: מארוב ("Siren Song")‏~~
* **~~2020~~**: גו איי ("Solovey")‏
* **2021**: גו איי ("Shum")‏
* **2022**: קאלוש ("Stefania")‏
* **2023**: טבורצ'י ("Heart of Steel")‏
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15558803x (data)
* GND: 1131746007
* ISNI: 0000 0001 1490 8544
* LCCN: no2008109269
* MusicBrainz: 10f87b54-0e95-4268-9857-e2660367c305
* NLP: a0000002710742
* VIAF: 41657352
* WorldCat: lccn-no2008109269

 |